Lego
Lego-palikat keksi tanskalaisen puusepän poika Godtfred Kirk Christiansen Tanskan Billundissa. Hän alkoi vuonna 1949 valmistaa isänsä Ole Kirk Christiansenin kanssa muovisia toisiinsa lukittuvia palikoita. Nykyisin käytössä oleva kiinnitysjärjestelmä patentoitiin vuonna 1958, jonka jälkeen palikoista tuli nopeasti hyvin suosittuja. Suosio johtuu luultavasti palikoiden yhdistämismahdollisuuksien valtavasta määrästä.
Tomy
Tomy on japanilainen yritys, joka valmistaa monenlaisia lasten leikkikaluja. Yritys perustettiin vuonna 1924, ja se yhdistyi vuonna 2006 toisen japanilaisen leluyrityksen, Takaran, kanssa Takara-Tomyksi. Tosin Japanin ulkopuolella käytetään yhä tuotenimeä Tomy. Yhtiön pääkonttori sijaitsee Tokiossa.